b'\n_START_ARTICLE_\nDreamcast-kieg\xc3\xa9sz\xc3\xadt\xc5\x91k\n_START_SECTION_\nVGA adapter\n_START_PARAGRAPH_\nEzzel a Dreamcast felbont\xc3\xa1sa 480p-s (640x480, 60 k\xc3\xa9pkocka) lesz. Ezen az adapteren egy VGA bemenet \xc3\xa9s egy AV kimenet tal\xc3\xa1lhat\xc3\xb3. Nem csak a Sega gy\xc3\xa1rtott ilyen adaptereket._NEWLINE_A Dreamcast j\xc3\xa1t\xc3\xa9k VGA kompatibilis. Sok \xc3\xa9szak-amerikai \xc3\xa9s eur\xc3\xb3pai j\xc3\xa1t\xc3\xa9kot nem lehet egyb\xc5\x91l VGA m\xc3\xb3dban ind\xc3\xadtani.\n_START_SECTION_\nVisual Memory\n_START_PARAGRAPH_\nA Visual Memory, vagy "VM" (Amerik\xc3\xa1ban "Visual Memory Unit", Jap\xc3\xa1nban "Visual Memory System"), A Dreamcast mem\xc3\xb3riak\xc3\xa1rty\xc3\xa1ja. Egy monokr\xc3\xb3m LCD kijelz\xc5\x91, egy D-Pad \xc3\xa9s 4 gomb tal\xc3\xa1lhat\xc3\xb3 rajta. A VM-re lehetett minij\xc3\xa1t\xc3\xa9kokat t\xc3\xb6lteni a Dreamcast j\xc3\xa1t\xc3\xa9kokb\xc3\xb3l. K\xc3\xa9t VM-et \xc3\xb6ssze lehet k\xc3\xb6tni, hogy adatokat lehessen \xc3\xa1tm\xc3\xa1solni az egyik k\xc3\xa1rty\xc3\xa1r\xc3\xb3l a m\xc3\xa1sikra. A Resident Evil j\xc3\xa1t\xc3\xa9kokban a j\xc3\xa1t\xc3\xa9kos \xc3\xa9letereje a VM kijelz\xc5\x91j\xc3\xa9n l\xc3\xa1that\xc3\xb3._NEWLINE_"Sima" mem\xc3\xb3riak\xc3\xa1rty\xc3\xa1kat is lehetett v\xc3\xa1s\xc3\xa1rolni. Ezek legt\xc3\xb6bbj\xc3\xa9t nem a Sega gy\xc3\xa1rtotta, de a Sega kiadta a 4X mem\xc3\xb3riak\xc3\xa1rty\xc3\xa1t (HKT-4100). A 4X k\xc3\xa1rty\xc3\xa1kon ugyan nem volt kijelz\xc5\x91, de n\xc3\xa9gyszer t\xc3\xb6bb adatot volt k\xc3\xa9pes t\xc3\xa1rolni._NEWLINE_A VM az elemeket nagyon gyorsan lemer\xc3\xadtette, \xc3\xa9s nem volt b\xc5\x91v\xc3\xadthet\xc5\x91 a mem\xc3\xb3ri\xc3\xa1ja ez\xc3\xa9rt nem lett olyan nagy siker mint azt a Sega v\xc3\xa1rta. Ha a kontrollerbe volt csatlakoztatva nem kellett hozz\xc3\xa1 elem. A ment\xc3\xa9seket flash mem\xc3\xb3ri\xc3\xa1n t\xc3\xa1rolta, \xc3\xadgy az elemek lemer\xc3\xbcl\xc3\xa9s\xc3\xa9vel nem t\xc5\xb1ntek el az adatok.\n_START_SECTION_\nKontrollerek \xc3\xa9s a Rumble Pack\n_START_PARAGRAPH_\nA legt\xc3\xb6bb Dreamcast j\xc3\xa1t\xc3\xa9k t\xc3\xa1mogatja a Rumble Pack-et (rezg\xc3\xa9s), vagy m\xc3\xa1s n\xc3\xa9ven a Jump Pack-et. Jap\xc3\xa1nban "Puru Puru Pack"-nek h\xc3\xadvj\xc3\xa1k ezt a kieg\xc3\xa9sz\xc3\xadt\xc5\x91t._NEWLINE_A Dreamcast kontroller hasonl\xc3\xb3 a Sega Saturn anal\xc3\xb3g kontroller\xc3\xa9hez. A kontrolleren egy anal\xc3\xb3g, egy D-pad, egy Start gomb \xc3\xa9s 4 akci\xc3\xb3 gomb van (A, B, X, Y, kett\xc5\x91vel kevesebb, mint a Saturn kontroller\xc3\xa9n), \xc3\xa9s 2 anal\xc3\xb3g trigger. Van rajta k\xc3\xa9t ny\xc3\xadl\xc3\xa1s ahova mem\xc3\xb3riak\xc3\xa1rty\xc3\xa1kat \xc3\xa9s a rumble pack-et lehet helyezni, \xc3\xa9s egy kis ablak is van a kontrolleren amin kereszt\xc3\xbcl a VM k\xc3\xa9perny\xc5\x91j\xc3\xa9t lehet l\xc3\xa1tni. A Dreamcast kontrollere nagyobb mint a t\xc3\xb6bbi konzolok\xc3\xa9.\n_START_SECTION_\nDreamcast eg\xc3\xa9r \xc3\xa9s billenty\xc5\xb1zet\n_START_PARAGRAPH_\nA Dreamcast egeret \xc3\xa9s billenty\xc5\xb1zetet az interneten val\xc3\xb3 b\xc3\xb6ng\xc3\xa9sz\xc3\xa9shez lehet haszn\xc3\xa1lni, de n\xc3\xa9h\xc3\xa1ny j\xc3\xa1t\xc3\xa9k is t\xc3\xa1mogatja, mint p\xc3\xa9ld\xc3\xa1ul a The Typing of the Dead, a Quake 3, a Phantasy Star Online \xc3\xa9s a Railroad Tycoon 2.\n_START_SECTION_\nHorg\xc3\xa1szbot\n_START_PARAGRAPH_\nA Sega adta ki ezt a mozg\xc3\xa1s\xc3\xa9rz\xc3\xa9keny horg\xc3\xa1szbotot. Amerikai j\xc3\xa1t\xc3\xa9kok amik haszn\xc3\xa1lt\xc3\xa1k: Sega Bass Fishing (Jap\xc3\xa1nban Get Bass), Sega Bass Fishing 2 (Jap\xc3\xa1nban Get Bass 2), Sega Marine Fishing \xc3\xa9s a Reel Fishing: Wild (Jap\xc3\xa1nban Fish Eyes Wild). A Lake Masters Pro \xc3\xa9s a Bass Rush Dream j\xc3\xa1t\xc3\xa9kokat csak Jap\xc3\xa1nban adt\xc3\xa1k ki. A horg\xc3\xa1szbotot a Soulcalibur \xc3\xa9s a Tennis 2K2 j\xc3\xa1t\xc3\xa9kokban is lehet haszn\xc3\xa1lni.\n_START_SECTION_\nMikrofon\n_START_PARAGRAPH_\nA mikrofon hasonl\xc3\xb3 sz\xc3\xbcrke m\xc5\xb1anyagb\xc3\xb3l k\xc3\xa9sz\xc3\xbclt mint a VM. A kontroller VM csatlakoz\xc3\xb3j\xc3\xa1ba lehet csatlakoztatni. A mikrofont a Planetweb 2.6-os verzi\xc3\xb3ja, az eur\xc3\xb3pai Planet Ring kollekci\xc3\xb3, az Alien Front Online \xc3\xa9s a Seaman j\xc3\xa1t\xc3\xa9khoz (Jap\xc3\xa1nban ez volt a m\xc3\xa1sodik j\xc3\xa1t\xc3\xa9k ami haszn\xc3\xa1lt ilyet, az els\xc5\x91 a Nintendo 64-re kiadott Hey You, Pikachu!) lehet haszn\xc3\xa1lni. A mikrofont a Seaman-nel, az Alien Front Online-nal, a Kiteretsu Boys Gan Gagan-nal \xc3\xa9s a Planetweb-bel egy csomagban \xc3\xa1rult\xc3\xa1k, de a Sega k\xc3\xbcl\xc3\xb6n is \xc3\xa1rulta (#HKT-7200).\n_START_SECTION_\nF\xc3\xa9nypisztoly\n_START_PARAGRAPH_\nA Sega f\xc3\xa9nypisztoly\xc3\xa1t val\xc3\xb3sz\xc3\xadn\xc5\xb1leg a \xc3\x81mokfut\xc3\xa1s a Columbine High Schoolban miatt nem adta ki Amerik\xc3\xa1ban, s\xc5\x91t m\xc3\xa9g a konzolokat olyan v\xc3\xa9delemmel is ell\xc3\xa1tt\xc3\xa1k, hogy ne lehessen a f\xc3\xa9nypisztolyt haszn\xc3\xa1lni. T\xc3\xb6bb c\xc3\xa9g is k\xc3\xa9sz\xc3\xadtett f\xc3\xa9nypisztolyt az amerikai Dreamcast-hoz. Az egyik a Mad Catz Dream Blaster-e volt, ami Amerik\xc3\xa1ban a hivatalos f\xc3\xa9nypisztoly lett.\n_START_SECTION_\nArcade ir\xc3\xa1ny\xc3\xadt\xc3\xb3\n_START_PARAGRAPH_\nEgy digit\xc3\xa1lis joystick \xc3\xa9s 6 gomb van rajta \xc3\xa9s ugyanolyan a fel\xc3\xa9p\xc3\xadt\xc3\xa9se mint az arcade g\xc3\xa9pekben tal\xc3\xa1lhat\xc3\xb3aknak. A rossz min\xc5\x91s\xc3\xa9g\xc5\xb1 joystick miatt csak kev\xc3\xa9s j\xc3\xa1t\xc3\xa9khoz volt haszn\xc3\xa1lhat\xc3\xb3._NEWLINE_Az ASCII c\xc3\xa9g kiadott egy m\xc3\xa1sik arcade ir\xc3\xa1ny\xc3\xadt\xc3\xb3t is amin k\xc3\xa9nyelmesebbek a gombok \xc3\xa9s pontosabb a joystick.\n_START_SECTION_\nDupla botkorm\xc3\xa1ny\n_START_PARAGRAPH_\nA Cyber Troopers Virtual-On Oratorio Tangram nev\xc5\xb1 j\xc3\xa1t\xc3\xa9khoz adt\xc3\xa1k ki, hogy prec\xc3\xadzebben lehessen ir\xc3\xa1ny\xc3\xadtani.\n_START_SECTION_\nDreameye\n_START_PARAGRAPH_\nEgy digit\xc3\xa1lis kamera amit csak Jap\xc3\xa1nban adtak ki.\n_START_SECTION_\nDream Karaoke\n_START_PARAGRAPH_\nEgy Karaoke kieg\xc3\xa9sz\xc3\xadt\xc5\x91 amit csak Jap\xc3\xa1nban adtak ki. Ez egy mikrofon volt amibe be volt \xc3\xa9p\xc3\xadtve egy modem. Karaoke sz\xc3\xa1mokat lehetett vele let\xc3\xb6lteni; de ezeket a sz\xc3\xa1mokat nem mentette el \xc3\xadgy mindig \xc3\xbajra le kellett t\xc3\xb6lteni \xc5\x91ket. 2006-ban megsz\xc5\xb1nt ez a szolg\xc3\xa1ltat\xc3\xa1s.\n_START_SECTION_\nSamba de Amigo kontroller\n_START_PARAGRAPH_\nA Sega k\xc3\xa9sz\xc3\xadtett egy speci\xc3\xa1lis maraca kontrollert a Samba de Amigo j\xc3\xa1t\xc3\xa9khoz.\n_START_SECTION_\nDensha De Go! 2 kontroller\n_START_PARAGRAPH_\nEgy speci\xc3\xa1lis kontroller amit csak a Densha de Go! j\xc3\xa1t\xc3\xa9khoz lehet haszn\xc3\xa1lni. Csak Jap\xc3\xa1nban \xc3\xa1rult\xc3\xa1k.\n_START_SECTION_\nDreamcast Midi K\xc3\xa1bel\n_START_PARAGRAPH_\nEgy speci\xc3\xa1lis k\xc3\xa1bel amivel midi eszk\xc3\xb6z\xc3\xb6ket (szintetiz\xc3\xa1tor, dob) lehet csatlakoztatni a Dreamcast-hoz. Csak egyetlen j\xc3\xa1t\xc3\xa9k t\xc3\xa1mogatja ezt a kieg\xc3\xa9sz\xc3\xadt\xc5\x91t, a csak Jap\xc3\xa1nban kiadott O-TO-I-RE Music Sequencer.\n_START_SECTION_\nT\xc3\xb6r\xc3\xb6lt kieg\xc3\xa9sz\xc3\xadt\xc5\x91k\n_START_PARAGRAPH_\nA Sega ki akart adni egy nagy kapacit\xc3\xa1s\xc3\xba VMU/MP3 lej\xc3\xa1tsz\xc3\xb3t, DVD lej\xc3\xa1tsz\xc3\xb3t, \xc3\xa9s egy Zip drive meghajt\xc3\xb3t. Ezek k\xc3\xb6z\xc3\xbcl hivatalosan egyiket sem adt\xc3\xa1k ki.'